தூக்கம் வரும் நேரம் மட்டும் அம்மாவை ஆக்கிரமித்து விடுவது வழக்கம். கைவேலை கிடப்பில் கிடக்க, என் ஆளுகைக்கு வரும் அம்மா, விதவிதமாய் கதை சொல்ல, விழி மூடிய உறக்கத்தில் வரும் கரடி, சிங்கமெல்லாம். சில நாட்களில் சொல்லும் கதையின் சூட்டில் வந்த உறக்கம் தணிந்துபோக, இன்னொண்ணு, இன்னொண்ணு என்றபடி படுத்திருக்கும் ஜமக்காளத்தின் ஓரத்துப் பிசிறலை நிமிட்டியபடி கேட்டது... இன்றும் தழைத்துக் கிடக்கிறது மனவெளியில்!